
E L Ő T E R J E S Z T É S

Sülysáp Város Önkormányzata Képviselő-testületének

2017. május 25-én tartandó munkaterv szerinti ülésére

7. napirendhez

Tárgy: Sülysáp Város Önkormányzata 2016. évi költségvetésének módosítása
Tisztelt Képviselő-testület!

Az államháztartásról szóló 2011. évi CXCV. törvény 34. § (5) bekezdése szerint a képviselő-testület az év közbeni előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig [április 30.], december 31-ei hatállyal módosítja a költségvetési rendeletét.

Sülysáp Város Önkormányzata 2/2016. (II. 19.) önkormányzati rendeletével alkotta meg az az önkormányzat 2016. évi költségvetését, mely félévkor és háromnegyedévkor már módosításra került.

A visszamenőlegesen 2016. december 31-ével hatályba léptetendő kiadási és bevételi módosított előirányzatok a december 31-ei teljesítési adatok, illetőleg kötelezettségvállalások alapján kerültek megállapításra. 

Mindezek figyelembe vételével a 2016. évi költségvetési év lezárásához szükséges záró költségvetés-módosítást szíves elfogadásra a tisztelt Képviselő-testület elé terjesztem.

Sülysáp, 2017. május 22.

Horinka László s.k. 


polgármester



MELLÉKLET

Sülysáp Város Önkormányzata Képviselő-testületének

…/2017. (…) önkormányzati rendelete

az Önkormányzat 2016. évi költségvetéséről szóló 2/2016. (II. 19.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. cikk (1) bekezdésével, a Magyarország helyi önkormányzatairól szóló 2011. évi CLXXXIX. törvény 111. § (2)-(3) bekezdésével, valamint az államháztartásról szóló 2011. évi CXCV. törvény 23. § (1) bekezdésével kapott feladatkörében és felhatalmazással a következőket rendeli el:

1. §

A Sülysáp Város Önkormányzata Képviselő-testületének az Önkormányzat 2016. évi költségvetéséről szóló 2/2016. (II. 19.) önkormányzati rendelete (a továbbiakban: Kvr.) 2-4. §-a helyébe a következő rendelkezések lépnek:
„2. § A Képviselő-testület az önkormányzat önkormányzati szinten összesített 2016. évi módosított költségvetési bevételi főösszegét 1 931 637 ezer forintban, kiadási főösszegét 1 810 744 ezer forintban állapítja meg.

3. § (1) Az önkormányzat összesített 2016. évi költségvetési bevételei kiemelt előirányzatonként:

a) Működési célú támogatások államháztartáson belülről                        
     610 724 eFt

b) Felhalmozási célú támogatások államháztartáson belülről                    
   114 593 eFt

c) Közhatalmi bevételek                                                                     
  199 612 eFt

d) Működési bevételek                                                                           
        209 299 eFt

e) Felhalmozási bevételek                                                                      
          51 868 eFt

f) Működési célú átvett pénzeszközök                                                    
                545 eFt

g) Felhalmozási célú átvett pénzeszközök                                               
               664 eFt

h) Finanszírozási bevételek                                                                   
         744 333 eFt

(2) Az önkormányzat összesített 2016. évi költségvetési kiadásai kiemelt előirányzatonként:
a) Személyi juttatások                                                                                   
397 329 eFt

b) Munkaadót terhelő járulékok és szociális hozzájárulás                           
100 038 eFt

c) Dologi kiadások                                                                                        
367 993 eFt

d) Ellátottak pénzbeli juttatásai                                                                     
 21 898 eFt

e) Egyéb működési célú kiadások                                                                   
175 457 eFt

f) Beruházások                                                                                               
266 658 eFt

g) Felújítások                                                                                                 
  17 435 eFt

h) Finanszírozási kiadások                                                                            
463 936 eFt

4. § Az önkormányzat és intézményei módosított kiadási és bevételi előirányzatait és részletes költségvetését az 1-9. mellékletek tartalmazzák.”
2. §

A Kvr. 1-9. melléklete helyébe az 1-9. mellékletek lépnek.

3. §

(1) Ez a rendelet – visszamenőlegesen – 2016. december 31-ével lép hatályba.
(2) Hatályát veszti a Kvr. 3-8. alcíme.

Sülysáp, 2017. május 25.

Horinka László 
dr. Tóth Krisztina

polgármester
jegyző

